gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6820, del 17-07-2012 (2012/6482)

Notificació de la sentència dictada en el juí verbal número 1315/2007.
----------------------------------------------------------------------

### Dades del document

Número de DOGV
:   6820

Data del DOGV
:   17-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6482


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el juí verbal número 1315/2007. [2012/6482]  
Juí verbal 001315/2007  
De: Consorcio de Compensación de Seguros.  
Procurador/a: -  
Contra: Iuliu Cristian Ostaciuc i Mapfre.  
Procuradora: María Ferrer Alberich.  
En este procediment verbal, seguit a instàncies de Consorcio de Compensación de Seguros contra Iuliu Cristian Ostaciuc i Mapfre, s'ha dictat la sentència que, literalment, diu així:  
«Carmen Marín García, jutgessa substituta de Primera Instància número 6 de Castelló de la Plana i el seu partit, he vist estes actuacions de juí verbal civil, tramitades en este Jutjat amb el número 1315/2007 a instàncies de Consorcio de Compensación de Seguros, representat i assistit per l'advocada de l'Estat, en substitució, Carolina Mallach, contra Iuliu Cristian Ostaciuc, declarat en rebel·lia processal, i l'asseguradora Mapfre, SA, representada per la procuradora senyora Ferrer Alberich i assistit del lletrat Ángel Martínez, sobre la reclamació d'una quantitat per danys i perjuís per culpa extracontractual i costes, i a la vista dels següents:  
[...]  
Dispositiva  
Estime parcialment la demanda plantejada pel Consorcio de Compensación de Seguros contra Iuliu Cristian Ostaciuc i el condemne al pagament de la suma de mil cinc-cents euros (1.500 €), incrementada en els interessos legals des de la interpel·lació judicial. Així mateix, absolc la demandada asseguradora Mapfre de la pretensió exercitada en contra seua.  
Respecte a les costes, hauran de ser pagades d'acord amb el que s'indica en el fonament de dret tercer, condemnant l'actora al pagament de les generades per la demandada Mapfre i condemnant el demandat Iuliu Cristian Ostaciuc al pagament de les generades per la demanda del Consorcio de Compensación de Seguros.  
Contra esta resolució pot interposar-se recurs d'apel·lació davant de l'Audiència Provincial de Castelló, el qual s'ha de preparar davant d'este Jutjat en el termini de cinc dies des de la notificació, d'acord amb el que disposa l'article 455 de la Llei d'Enjudiciament Civil.  
Esta és la meua sentència, que definitivament jutge, que pronuncie, mane i firme».   
Publicació. La sentència anterior va ser donada, llegida i publicada per la magistrada jutge que la va dictar, mentres celebrava audiència pública el mateix dia de la data, de la qual cosa jo, la secretària judicial, done fe. Castelló de la Plana, 24 de novembre de 2010.  
I atés que el demandat, Iuliu Cristian Ostaciuc, es troba en parador ignorat, expedisc este edicte a fi que li valga de notificació de forma deguda.  
  
Castelló de la Plana, 7 de febrer de 2012.- La secretària judicial: Soledad Juan Ruiz.
Diari Oficial de la Generalitat Valenciana


Sumari del DOGV 6736, del 16-03-2012 (2012/2570)

Notificació de proposta i sanció de l'expedient sancionador número 371/11 SAN.
------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2570


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de proposta i sanció de l'expedient sancionador número 371/11 SAN. [2012/2570]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'expressa, ja que s'ha intentat la notificació en l'últim domicili conegut però esta no s'ha pogut practicar.  
  
Expedient número: 371/11 SAN.  
Entitat o persona interessada: Punt Mobles, SL.  
Últim domicili conegut: c/ Illes Balears, 48. Polígon industrial Fuente del Jarro. Paterna, València.  
Assumpte: notificació de proposta i sanció de l'expedient sancionador dictat pel director general de Qualitat Ambiental el 2 de febrer de 2012.  
El corresponent expedient es troba en el Servici d'Inspecció Mediambiental de la Conselleria d'Infraestructures, Territori i Medi Ambient, carrer de Francesc Cubells, 7, 46290 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present en el Diari Oficial de la Comunitat Valenciana.  
S'informa la persona o entitat interessada del dret que l'assistix a aportar les al·legacions que estime convenients en la seua defensa, o si és el cas a interposar recurs, tot això dins del termini legalment establit. Transcorregut este termini sense haver fet ús d'este dret, es dictaran les resolucions oportunes.  
  
València, 29 de febrer de 2012.- La cap del Servici d'Inspecció Mediambiental: Amparo Renau Almela.
Diari Oficial de la Generalitat Valenciana


Sumari del DOGV 6698, del 24-01-2012 (2012/561)

Oferta d'ocupació pública per a l'exercici 2011.
------------------------------------------------

### Dades del document

Número de DOGV
:   6698

Data del DOGV
:   24-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/561


Data del document
:   09-01-2012

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * concurs administratiu

Oferta d'ocupació pública per a l'exercici 2011. [2012/561]  
Pel present edicte es fa pública l'oferta d'ocupació pública de l'Ajuntament de Castelló de la Plana per a l'exercici 2011, segons Acord adoptat per la Junta de Govern Local, en sessió ordinària celebrada el dia 23 de desembre de 2011:  
Oferta d'ocupació pública de l'Ajuntament de Castelló de la Plana per a l'exercici 2011:  
- Una plaça d'intendent de policia local, subgrup A2, escala d'administració especial, subescala serveis especials, policia local, escala tècnica.   
- Dues places d'oficial de policia local, subgrup C1, escala d'administració especial, subescala serveis especials, policia local, escala bàsica.  
- Dues places d'agent de policia local, subgrup C1, escala d'administració especial, subescala serveis especials, policia local, escala bàsica.  
  
Cosa que es fa pública per a general coneixement i als efectes oportuns.  
  
Castelló de la Plana, 9 de gener de 2012.- El tinent d'alcalde delegat de l'Àrea d'Hisenda, Modernització i Administració Municipal: Juan José Pérez Macián.
Diari Oficial de la Generalitat Valenciana


Sumari del DOGV 6787, del 01-06-2012 (2012/5296)

Informació pública relativa a la sol·licitud de concessió administrativa per a la construcció i l'explotació de la zona d'avarada, en el port de Santa Pola.
------------------------------------------------------------------------------------------------------------------------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5296


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública relativa a la sol·licitud de concessió administrativa per a la construcció i l'explotació de la zona d'avarada, en el port de Santa Pola. [2012/5296]  
L'Associació d'Usuaris del Port de Santa Pola ha presentat sol·licitud de concessió administrativa per a la construcció i l'explotació de la zona d'avarada, en el port de Santa Pola.  
De conformitat amb el que establix l'article 146.8 del Reglament per a l'execució de la Llei de Costes se sotmet l'expedient a informació pública durant el termini de vint dies, comptadors des de l'endemà de la publicació en el Diari Oficial de la Comunitat Valenciana, a fi que puga ser examinat i es presenten les al·legacions que s'estimen oportunes. Transcorregut el dit termini sense realitzar al·legacions es considerarà que està d'acord, i que ha desistit del dret al tràmit corresponent. Això sense perjuí de la interposició dels recursos que siguen procedents contra la resolució definitiva del procediment en els terminis legalment i reglamentàriament establits.   
L'expedient està per a la consulta en les dependències següents:  
Conselleria d'Infraestructures, Territori i Medi Ambient.  
Servici d'Explotació de Ports.  
Av. de Blasco Ibáñez, 50.  
46795 València.  
  
València, 14 de maig de 2012.- El director general de Transports i Logística: Carlos J. Eleno Carretero.
Diari Oficial de la Generalitat Valenciana


Sumari del DOGV 6801, del 21-06-2012 (2012/5427)

Notificació de la sentència dictada en el juí ordinari número 1102/2008.
------------------------------------------------------------------------

### Dades del document

Número de DOGV
:   6801

Data del DOGV
:   21-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5427


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el juí ordinari número 1102/2008. [2012/5427]  
Procediment ordinari 001102/2008  
De: Neil Anthony Parrot i Stepahnie Parrot.  
Procurador: Agustín Martí Palazón.  
Contra: Jardines de Montemar, SL.  
Procurador/a: -   
En este procediment ordinari, seguit a instàncies de Neil Anthony Parrot i Stepahnie Parrot contra Jardines de Montemar, SL, s'ha dictat la sentència que, literalment, és com segueix:   
«Jutjat d'Instrucció número 2 de Dénia  
juí ordinari 1102/2008   
Sentència número -  
Magistrada jutgessa que la dicta: Lidia María Paloma Montaño.  
Lloc: Dénia.  
Data: 8 de juliol de 2010.  
Part demandant: Neil Anthony Parrot i Stephanie Leila Parrot.  
Advocat: senyor Domínguez Rodríguez.  
Procurador: senyor Martí Palazón.  
Part demandada: Jardines de Montemar, SL, declarada en rebel·lia.   
  
Objecte del juí: Resolució de contracte i reclamació d'una quantitat.   
Antecedents de fet   
Dispositiva   
Estime la demanda interposada per la representació de l'actor contra la demandada, declare resolt el contracte de compravenda subscrit entre les parts i condemne el demandat a pagar a l'actor la quantitat de 94.695 euros de principal, més un interés anual igual a l'interés legal dels diners incrementat en dos punts computats des de la data límit en què s'havia de fer el lliurament de l'habitatge, 1 d'agost de 2008, i fins que esta sentència s'execute totalment.   
  
Tot això, amb la condemna expressa a costes al demandat.  
Notifiqueu esta sentència a les parts.  
Mode d'impugnació: mitjançant un recurs d'apel·lació davant de l'Audiència Provincial d'Alacant.  
Esta és la sentència, que pronuncie, mane i firme».   
I atés que el demandat esmentat, Jardines de Montemar, SL, es troba en parador desconegut, s'expedeix este edicte a fi que valga de notificació de forma deguda.  
  
Dénia, 18 d'abril de 2012.- La secretària judicial: Ana Escrivá Crespo.
Diari Oficial de la Generalitat Valenciana


Sumari del DOGV 6753, del 13-04-2012 (2012/3538)

Notificació de la sentència dictada en el juí verbal número 701/2010.
---------------------------------------------------------------------

### Dades del document

Número de DOGV
:   6753

Data del DOGV
:   13-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3538


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el juí verbal número 701/2010. [2012/3538]  
Miriam Muñoz Peiró, secretària judicial del Jutjat de Primera Instància número 21 de València, mitjançant este edicte, faig saber:  
Que en este Jutjat se segueix juí verbal amb el número 000701/2010, a instàncies de la Comunitat de Propietaris Carrer d'Alfara del Patriarca, número 3, València, representat/s per la procuradora Rosa Maria Correcher Pardo i assistit/s pel lletrat, contra l'herència jacent d'Emilio Gurrea Odena i Teresa López Argente, Emilio Gurrea López, sobre reclamació d'una quantitat, en què la magistrada jutgessa Matilde Sabater Alamar ha disposat, en el dia de hui, notificar la sentència dictada en estes actuacions als demandats que es troben en parador ignorat, herència jacent d'Emilio Gurrea Odena i Teresa López Argente, Emilio Gurrea López, la dispositiva de la qual, literalment, diu així:  
  
«Dispositiva   
Estime de forma íntegra la demanda interposada per la comunitat de propietaris de l'edifici siti al carrer d'Alfara del Patriarca, número 3, de València, contra l'herència jacent d'Emilio Gurrea Odena i de Teresa López Argente, representada per Emilio Gurrea López, i la condemne a pagar 1.526,52 euros i els interessos legals d'esta quantitat computats des de la data de la interpel·lació judicial.   
  
La part demandada pagarà les costes.   
Incloeu esta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'este Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil. Així mateix, per a admetre l'apel·lació serà necessària la consignació d'un dipòsit de 50 euros en el compte del Jutjat, clau 02 (disposició addicional 17.4 LO 1/2009).   
Esta és la meua sentència, que pronuncie, mane i firme.  
Publicació. La sentència anterior ha sigut donada, firmada i publicada per la magistrada jutgessa que la subscriu el dia de la seua data. En done fe».  
I perquè valga d'edicte de notificació de la sentència als demandats en parador ignorat, expedisc este edicte que es fixarà al tauler d'anuncis d'este Jutjat i es publicarà en el Diari Oficial de la Comunitat Valenciana.  
  
València, 5 d'octubre de 2011.- La secretària judicial: Miriam Muñoz Peiró.
Diari Oficial de la Generalitat Valenciana


Sumari del DOGV 6921, del 12-12-2012 (2012/11356)

Adjudicació número A/16/2012. Pròrroga A/01/10. Servei de telefonia i xarxa de dades de la Universitat d'Alacant.
-----------------------------------------------------------------------------------------------------------------

### Dades del document

Número de DOGV
:   6921

Data del DOGV
:   12-12-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/11445


Data del document
:   05-12-2012

Organisme emissor
:   Universitat d'Alacant

Tipus de document
:   Resolució

Correcció d'errades

 Descriptors 

:   * contracte de serveis
    * adjudicació de contracte administratiu

Adjudicació número A/16/2012. Pròrroga A/01/10. Servei de telefonia i xarxa de dades de la Universitat d'Alacant. [2012/11979]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: A/16/2012.  
2. Objecte del contracte  
2.1. Tipus de contracte: contracte de serveis.  
2.2. Descripció de l'objecte: A/16/2012. Pròrroga A/01/10. Servei de telefonia i xarxa de dades de la Universitat d'Alacant.   
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: procediment negociat sense publicitat.  
4. Pressupost base de licitació  
4.1. Base imposable: 392.255,34 euros. IVA: 82.373,62 euros. Import total: 474.628,96 euros.  
5. Adjudicació  
5.1. Data: 27 de novembre de 2012.  
5.2. Contractista: UTE Telefónica de España, SAU, i Telefónica Móviles España, SAU (UTE TdE-TME XCIV).  
5.3. Nacionalitat: espanyola.  
5.4. Import d'adjudicació: base imposable: 392.255,34 euros. IVA: 82.373,62 euros. Import total: 474.628,96 euros.  
  
Alacant, 5 de desembre de 2012.- El rector, p. d. (09.06.2012), el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 6736, del 16-03-2012 (2012/2566)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació de declaració d'interés comunitari (DIC) amb instal·lacions per a animals en complex agroturístic, en el terme municipal d'Ayora, ubicat en el polígon 64, parcel·la 1. Expedient número 2011/0368.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6736

Data del DOGV
:   16-03-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/2566


Data del document
:   16-01-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Ayora
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació de declaració d'interés comunitari (DIC) amb instal·lacions per a animals en complex agroturístic, en el terme municipal d'Ayora, ubicat en el polígon 64, parcel·la 1. Expedient número 2011/0368. [2012/2566]  
Mercedes Herrero Martínez ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a ampliació de declaració d'interés comunitari (DIC) amb instal·lacions per a animals en complex agroturístic (expedient número 2011/0368), en el terme municipal d'Ayora, ubicat en el polígon 64, parcel·la 1.  
De conformitat amb allò que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana, en el qual les persones interessades poden consultar l'expedient de declaració d'interés comunitari (projecte declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servici Territorial d'Urbanisme de la Conselleria d'Infraestructures, Territori i Medi Ambient, edifici Prop de l'avinguda de Gregorio Gea número 27 de València, en horari d'exposició al públic de 9.00 a 14.00 hores.  
  
  
València, 16 de gener de 2012.- El director general d'Avaluació Ambiental i Territorial: Juan Giner Corell.
Diari Oficial de la Generalitat Valenciana


Sumari del DOGV 6885, del 19-10-2012 (2012/9560)

RESOLUCIÓ de 4 d'octubre de 2012, de la Direcció General de Centres Docents, per la qual es modifica la Resolució de 15 de juny de 2012, de la Direcció General d'Ordenació i Centres Docents, per la qual es fixa el calendari escolar del curs acadèmic 2012-2013.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9560


Data del document
:   04-10-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * calendari escolar

RESOLUCIÓ de 4 d'octubre de 2012, de la Direcció General de Centres Docents, per la qual es modifica la Resolució de 15 de juny de 2012, de la Direcció General d'Ordenació i Centres Docents, per la qual es fixa el calendari escolar del curs acadèmic 2012-2013. [2012/9560]  
En el punt quint de la Resolució de 15 de juny de 2012, de la Direcció General d'Ordenació i Centres Docents, per la qual es fixa el calendari escolar del curs acadèmic 2012-2013 (DOCV de 21.06.2012), es determinen els dies que es declaren festius i no lectius.  
  
Després de la determinació del calendari escolar del curs 2012-2013, s'ha publicat el Decret 142/2012, de 28 de setembre, del Consell, pel qual es determina el calendari laboral d'aplicació en l'àmbit territorial de la Comunitat Valenciana per a l'any 2013 (DOCV d'1.10.2012), que, en l'article únic, declara, dins de l'àmbit territorial de la Comunitat Valenciana, com a inhàbil als efectes laborals retribuïts i no recuperables, entre d'altres, el dia 18 de març de 2013.  
  
Fent ús de les competències atribuïdes per l'Orde d'11 de juny de 1998 i les funcions assignades en el Reglament Orgànic i Funcional de la Conselleria d'Educació, Formació i Ocupació, aprovat pel Decret 98/2011, de 26 d'agost, i modificat pel Decret 103/2012, de 22 juny (DOCV de 25.06.2012), resolc:  
  
Article únic  
Es modifica el punt quint de la Resolució de 15 de juny de 2012, de la Direcció General d'Ordenació i Centres Docents, per la qual es fixa el calendari escolar del curs acadèmic 2012-2013 (DOCV de 21.06.2012), que queda redactat com seguix:  
Durant este curs escolar seran festius i no lectius els dies següents:  
  
9 d'octubre, Dia de la Comunitat Valenciana  
12 d'octubre, Dia de la Hispanitat  
1 de novembre, Dia de Tots Sants  
6 de desembre, Dia de la Constitució  
18 de març, dilluns de Falles   
19 de març, Sant Josep  
1 de maig, Festa del Treball  
  
València, 4 d'octubre de 2012.- El director general de Centres Docents: Jorge Cabo Martínez.
Diari Oficial de la Generalitat Valenciana


Sumari del DOGV 6710, del 09-02-2012 (2012/1074)

Informació pública de la modificació número 1 del pla parcial PRR-2.
--------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/1074


Data del document
:   09-01-2012

Organisme emissor
:   Ajuntament de Montcada

Tipus de document
:   Anunci

Descriptors 

:   * Moncada
    * pla d'urbanisme
    * administració local

Informació pública de la modificació número 1 del pla parcial PRR-2. [2012/1074]  
La Junta de Govern Local, en sessió celebrada el 27 de desembre de 2011, ha acordat sotmetre a informació pública la modificació núm. 1 del Pla Parcial PRR-2 de Moncada, presentat per l'AIU de la UE núm. 21, per termini d'un mes, de conformitat amb el previst per la Llei Urbanística Valenciana. Cosa que es fa pública en compliment del previst per l'article 90, en relació amb el 83.2a de la citada llei.  
  
Moncada, 9 de gener de 2012.- L'alcalde: Juan José Medina Esteban.